

ที่ มท ๐๘10.6/ กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

ตุลาคม ๒๕66

เรื่อง ขอความอนุเคราะห์ส่งผลการดำเนินงานของโครงการพัฒนาและรณรงค์การใช้หญ้าแฝกอันเนื่องมาจากพระราชดำริ ประจำปี 2566

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย แบบรายงานผลการดำเนินงานพัฒนาและรณรงค์การใช้หญ้าแฝกอันเนื่องมาจากพระราชดำริ ประจำปี 2566 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากสำนักงานคณะกรรมการพิเศษเพื่อประสานงาน  
โครงการอันเนื่องมาจากพระราชดำริว่า ได้กำหนดจัดทำรายงานประจำปีโครงการพัฒนาและรณรงค์  
การใช้หญ้าแฝกอันเนื่องมาจากพระราชดำริ ประจำปี 2566 เพื่อเผยแพร่ผลการดำเนินงาน ทั้งด้านการศึกษาทดลอง วิจัย และด้านส่งเสริม ขยายผล เผยแพร่ และประชาสัมพันธ์ โครงการพัฒนาและรณรงค์การใช้หญ้าแฝก  
อันเนื่องมาจากพระราชดำริให้สาธารณชนได้รับรู้ รับทราบ และตระหนักถึงคุณประโยชน์ของหญ้าแฝก  
พืชมหัศจรรย์ ที่สร้างคุณประโยชน์ต่อประชาชนและประเทศชาติมาอย่างต่อเนื่อง ในการนี้ สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริขอความอนุเคราะห์กรมส่งเสริม  
การปกครองท้องถิ่นจัดทำข้อมูลสรุปผลการดำเนินงานของโครงการพัฒนาและรณรงค์การใช้หญ้าแฝกอันเนื่อง  
มาจากพระราชดำริ ประจำปี 2566 พร้อมภาพประกอบ เพื่อจัดพิมพ์ลงในรายงานประจำปี โครงการพัฒนาและรณรงค์การใช้หญ้าแฝกอันเนื่องมาจากพระราชดำริ ประจำปี 2566

กรมส่งเสริมการปกครองท้องถิ่นพิจารณาแล้วเห็นว่า องค์กรปกครองส่วนท้องถิ่นได้มีการจัดทำ  
แผนการพัฒนาและรณรงค์การใช้หญ้าแฝกอันเนื่องมาจากพระราชดำริ จึงขอให้จังหวัดรวบรวมผลการดำเนินงานของโครงการพัฒนาและรณรงค์การใช้หญ้าแฝกอันเนื่องมาจากพระราชดำริ ประจำปี 2566 ขององค์กรปกครองส่วนท้องถิ่น และรายงานให้กรมส่งเสริมการปกครองท้องถิ่นทราบ ตามแบบรายงานทาง Google Drive ที่กำหนด  
ภายในวันพุธที่ 8 พฤศจิกายน 2566 โดยสามารถดาวน์โหลดสิ่งที่ส่งมาด้วยได้ที่ QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

(นายขจร ศรีชวโนทัย)

อธิบดีกรมส่งเสริมการปกครองท้องถิ่น